Նախագիծ

ՀԱՄԱՏԵՂ ՀԱՅՏԱՐԱՐԱԳԻՐ

Եվրասիական տնտեսական հանձնաժողովի և Հունաստանի Հանրապետության կառավարության համագործակցության

Կոլեգիայի՝ ինտեգրման և մակրոտնտեսության հարցերով անդամ (նախարար) Տ.Դ. Վալովայան՝ Եվրասիական տնտեսական հանձնաժողովի կողմից, և Հունաստանի Հանրապետության արտաքին գործերի նախարարի առաջին տեղակալ Գ. Կատրուգալոսը՝ Հունաստանի Հանրապետության կառավարության կողմից,

առաջնորդվելով իրավահավասարության, թափանցիկության, բարեխղճության և փոխադարձ հարգանքի սկզբունքներով,

կարևորելով Եվրասիական տնտեսական միության անդամ պետությունների և Հունաստանի Հանրապետության միջև տնտեսության ոլորտում բեղմնավոր երկխոսության ձևավորումը և բազմակողմ ու փոխշահավետ համագործակցության հետագա զարգացումը,

հաշվի առնելով Եվրասիական տնտեսական հանձնաժողովի՝ «Եվրասիական տնտեսական միության մասին» 2014 թվականի մայիսի 29-ի պայմանագրով սահմանված լիազորությունները և Հունաստանի Հանրապետության՝ Եվրոպական միությանը դրա անդամակցությունից բխող պարտավորությունները,

հայտարարում են հետևյալի մասին.

1. Եվրասիական տնտեսական հանձնաժողովը և Հունաստանի Հանրապետության կառավարությունը, այսուհետ՝ Կողմեր, մտադիր են իրենց իրավասությունների շրջանակներում միավորել ջանքերը Եվրասիական տնտեսական միության անդամ պետությունների և Հունաստանի Հանրապետության միջև տնտեսության ոլորտում, չսահմանափակվելով առևտրի ու ներդրումների ոլորտներով, ինչպես նաև փոխադարձ շահ ներկայացնող մյուս ոլորտներում փոխշահավետ համագործակցություն զարգացնելու համար։

2. Կողմերը մտադիր են համագործակցել իրենց իրավասությունների և Հունաստանի Հանրապետության՝ Եվրոպական միությանը դրա անդամակցությունից բխող պարտավորությունների սահմաններում հետևյալ ուղղություններով՝

տնտեսական համագործակցություն՝ ներառյալ տարածաշրջանային տնտեսական համագործակցությունը,

Եվրասիական տնտեսական միության անդամ պետություններում ու Հունաստանի Հանրապետությունում տնտեսական զարգացման և մակրոտնտեսական վիճակի վերլուծություն,

տեխնիկական կանոնակարգում, սանիտարական, անասնաբուժասանիտարական և կարանտինային բուսասանիտարական միջոցառումների իրականացում, պետական գնումներ, ֆինանսական շուկաներ, մտավոր սեփականություն, առևտրային քաղաքականություն, մրցակցային քաղաքականություն և հակամենաշնորհային կարգավորում՝ ներառյալ տվյալ ոլորտներում տեղեկատվության և փորձի փոխանակումը,

տրանսպորտ,

էներգետիկա,

ագրոարդյունաբերական համալիր,

արդյունաբերություն,

տեղեկատվական տեխնոլոգիաներ,

թվային տնտեսություն,

ներդրումներ,

ձեռնարկատիրության զարգացում,

փոխադարձ հետաքրքրություն ներկայացող այլ ուղղություններ։

Եվրասիական տնտեսական միության անդամ պետությունների և Եվրասիական տնտեսական հանձնաժողովի համատեղ իրավասությանը վերաբերող ոլորտներում համագործակցությունը կիրականացվի Եվրասիական տնտեսական միության անդամ պետությունների մասնակցությամբ։

3. Կողմերի միջև համագործակցությունը կարող է իրականացվել՝

համաժողովների, ֆորումների, սեմինարների, խորհրդակցությունների, կլոր սեղանների, տոնավաճառների, ցուցահանդեսների և այլ միջոցառումների կազմակերպման և անցկացման, այդ թվում՝ Եվրասիական տնտեսական միության անդամ պետությունների և Հունաստանի Հանրապետության գործարար համայնքների ներկայացուցիչների մասնակցության,

ֆորումների նախապատրաստման և կազմակերպման ոլորտում փորձի փոխանակման,

փոխադարձ հետաքրքրություն ներկայացնող հարցերի շուրջ վերլուծական նյութերի և զեկույցների նախապատրաստման միջոցով։

4. Կողմերն աջակցում են Եվրասիական տնտեսական միության անդամ պետությունների և Հունաստանի Հանրապետության գործարար համայնքներին՝ Հունա-Եվրասիական խորհուրդ ստեղծելու գործում, որի գործունեության նպատակն է լինելու փոխշահավետ տնտեսական հարաբերությունների զարգացումը, գործարար շրջանակների ներկայացուցիչների ֆորումների ու անմիջական շփումների կազմակերպումը։

5. Կողմերը մտադիր են կանոնավոր անցկացնել աշխատանքային հանդիպումներ՝ փոխադարձ հետաքրքրություն ներկայացնող հարցերի շուրջ կարծիքները փոխանակելու նպատակով։

Սույն համատեղ հայտարարագիրը միջազգային պայմանագիր չէ և Կողմերի համար չի առաջացնում միջազգային իրավունքով կարգավորվող իրավունքներ ու պարտավորություններ։

Ստորագրված է 2017 թվականի \_\_\_\_\_\_\_\_\_\_\_\_\_\_ «\_\_\_\_\_»-ին, երկու օրինակից, յուրաքանչյուրը՝ ռուսերենով, անգլերենով և հունարենով: Տարընթերցվածքների դեպքում օգտագործվում է անգլերենով տեքստը։

|  |  |
| --- | --- |
| Եվրասիական տնտեսական հանձնաժողովի կողմից՝ | Հունաստանի Հանրապետության կառավարության կողմից՝ |
| Տ.Դ. Վալովայա  Կոլեգիայի՝ ինտեգրման և մակրոնտեսության հարցերով անդամ (նախարար) | Գ. Կատրուգալոս  Հունաստանի Հանրապետության արտաքին գործերի նախարարի  առաջին տեղակալ |